Kollet. Kollet e oa Erwan. Nhelle mui kompren, nen doa ket choant da gompren, na da gaout soñj kennebeut. Re ziaes ar choun. Mont a rae hep gouzout re vat da belech, hep gouzout re vat perak. Kollet. Ne gleve netra ouzhpenn de gammedoù war pavezioù ar gêr. Dassoniñ a rae pep kammed ouzh ar mogerioù kozh, mogerioù ledan o doa  gwelet mil den eveltañ, o kantreal, o kildreiñ. Noz a oa, un nozvezh goañv, yen, sklas, ha teñval-sach en desped dar sklerijenn yen a zeue diouzh ar gouleier-straed kozh. Evel ar gouloù. Evel ar gouloù eo an eñvorennoù, setu ar pezh a soñje. Devet e vezer ganto pa dostaer re, devet ar chorf hag ar spered, ha koulskoude hon eus ezhomm anezho, ha koulskoude e vezer desachet ganto evel balafenned-noz. Evel ar gouloù ivez e ya an amzer, a gendalche e spered en e rambreadennoù, touelus pa seller ennañ, hogen  hep sklerijenn an tremenet nhellfed gwelet an amzer-vremañ. E soñjoù a oa kollet kement hag e gorf. Ha gwashoch-gwashañ e oa ar yenijenn. Seblantout a rae dezhañ bezañ ur chadour eus an amzer gozh, diroget e grochen gant taolioù , taolioù kontell, taolioù kleze. Dont a rae ar yenijenn de dagañ, da lemel digantañ an nebeud a nerzh a chome dezhañ choazh en e gigennoù reuzeudik. Taget e veze, trochet e zilhad, krabiset e grochen, skornet e chourlañchenn. Ha pa oa prest da gouezhañ, pa oa o vont da  baouez da stourm ez ae kuit ar yenijenn, evel ul loen o choari gant e breiz. Amzer dezhañ gounid un nebeudig e nerzh en dro ha setu ma tistroe ar sklasded de hargas. Kollet e oa. Latar a oa. Ne wele ennañ tra war-bouez stummoù iskis krouet gant ar gouleier melen, stummoù iskis a seblante bezañ och ober goap outañ. Ken latarek all e oa eñ. Poaniañ a rae da bep paz, ur berch e oa an disterañ fiñv, hogen derchel a rae da vont. Arabat e oa dezhañ paouez. Ret e oa dezhañ kaout poan. Ret e oa dezhañ bezañ  kastizet.  Perak ?, a soñjas, Perak ?  Ne ouie ket perak. Den ne ouie e gwirionez. Met aze e oa-eñ koulskoude, o vont dre ar gêr, an dourenn ruz o tiverrañ choazh diwar veg e vizied moan.  Strebotiñ a reas, ha kouezhañ er meskaj lous graet diwar erch damdeuzet ha douar, loustoni sklas. E zremm war-du an neñv gantañ e krogas da leñvañ.  Soñj en doa.